რუსუდან გოცირიძის მოხსენება: მრავალფეროვნება - გამოწვევები თუ შესაძლებლობები
2015-06-09 18:00 (Asia/Dubai)
9 ივნისს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის – “Sapere Aude” – ფარგლებში, ილიას სახელმწიფო უნივერსიტეტის მაგისტრი, თეოლოგი რუსუდან გოცირიძე, წაიკითხავს მოხსენებას თემაზე – „მრავალფეროვნება – გამოწვევები თუ შესაძლებლობები“.
დრო: 9 ივნისი, 18:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

ამერიკული კომპანიის ვაკანსიები ბიზნესის სკოლის სტუდენტებისთვის
2015-06-10 14:00
10 ივნისს, 14:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლის ორგანიზებით, დასაქმების ფორუმის ფარგლებში, ამერიკული კომპანიის – “American PR Strategies” – წარმომადგენლობა საქართველოში სტუდენტებს შესთავაზებს ვაკანსიებს მარკეტინგისა და გაყიდვების მიმართულებით.
დრო: 10 ივნისი, 14:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №3/5)

რატი ამაღლობელის “სიტყვის სახელოსნო”: ტექსტი და ინტერტექსტი
2015-06-10 18:00
10 ივნისს, ოთხშაბათს, 18:00 საათზე, ილიაუნის თეატრში, შეხვედრების ციკლის – პოეზია და რეციტაცია – ფარგლებში, რატი ამაღლობელი ისაუბრებს შემდეგ თემებზე: ჰომეროსი მეოცე საუკუნის პოეტებში, ”ილიადა” – მეთვრამეტე სიმღერა; იუსტან ჰიუ ოდენი – “აქილევსის ფარი”; იოსიფ ბროდსკი – “პეპელა”.
მოწვეული სტუმარი, პოეტი და მთარგმნელი, ქეთი ნიჟარაძე, ძველბერძნულად და ქართულად წაიკითხავს სცენებს ჰომეროსის პოემიდან ”ილიადა”. დამსწრე აუდიტორიას შესაძლებლობა ექნება, მოისმინოს იუსტან ჰიუ ოდენისა და იოსიფ ბროდსკის აუდიოჩანაწერები.
დრო: 10 ივნისი, 18:00 საათი
ადგილმდებარეობა: ილიაუნის თეატრი (ჭავჭავაძის გამზ. №32)
დასწრება თავისუფალია.

სოსო ჭაუჭიძის მოხსენება: NEP-ის დროინდელი რუსეთის, როგორც „გარდამავალი საზოგადოების“, სტრუქტურული გარდაქმნები
2015-06-10 19:00
10 ივნისს, ოთხშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის სოციალური და კულტურის კვლევების ინსტიტუტის ორგანიზებით, ლექციათა ციკლის – „საბჭოთა პარადიგმები“ – ფარგლებში, სოსო ჭაუჭიძე წაიკითხავს მოხსენებას – ”NEP-ის დროინდელი რუსეთის, როგორც „გარდამავალი საზოგადოების“, სტრუქტურული გარდაქმნები”.
1921 წლის 21 მარტს, საბჭოთა კავშირში ოფიციალურად გამოცხადდა ე.წ. „სამხედრო კომუნიზმის“ (Военный коммунизм) დასასრული და ლენინის ინიციატივით „ახალი ეკონომიკური პოლიტიკის“(Новая экономическая политика, НЭП) თითქმის 8-წლიანი (НЭП 1928 წელს, სტალინის ინიციატივით გაუქმდა) ეტაპი გამოცხადდა. მონეტარული რეფორმისა და უცხოური კაპიტალისთვის საბჭოთა ეკონომიკის გახსნასთან ერთად, НЭП აგრარული სექტორის რესტრუქტურირებასა და კერძო და საჯარო სექტორების სანქცირებულ თანაარსებობასაც გულისხმობდა. თუმცა, ინსტიტუციურ „გადაწყობასა“ და ე.წ. „შერეული ეკონომიკის“ პრინციპების დანერგვას საბჭოთა მოსახლეობის კლასობრივი კომპოზიციის, შრომით ურთიერთობების, ოჯახის ინსტიტუტისა და საზოგადოებრივი ცხოვრების მიკრო-ლოკალური ასპექტების თვისებრივი გარდაქმნაც მოჰყვა.
მომხსენებელი შეეცდება NEP-ის დროინდელი რუსეთის, როგორც „გარდამავალი საზოგადოების“, იმ სტრუქტურულ გარდაქმნებზე ისაუბროს, რომელიც კლასობრივ იდენტობას, კერძო საკუთრების დაბრუნებას, ოჯახის პოლიტიკასა და ქალთა ემანსიპაციას შეეხო.
დრო: 10 ივნისი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. №32)
დასწრება თავისუფალია.

”ალდაგის” გენერალური დირექტორის, გიორგი ბარათაშვილის, საჯარო ლექცია - "პირველობა ბაზარზე: ლიდერი კომპანიის პასუხისმგებლობა და გამოწვევები"
2015-06-11 14:00
11 ივნისს 14:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლის ორგანიზებით, სადაზღვევო კომპანია ”ალდაგის” გენერალური დირექტორი, გიორგი ბარათაშვილი, წაიკითხავს საჯარო ლექციას თემაზე: “პირველობა ბაზარზე: ლიდერი კომპანიის პასუხისმგებლობა და გამოწვევები”. ლექციის ფარგლებში განხილული იქნება სადაზღვევო ბაზრის განვითარება, მისი პერსპექტივები, ლიდერი კომპანიის მოქნილობის, ბაზრის ცვლილებებსა და ბიზნესის გამოწვევებზე დროული რეაქციისა და პროფესიონალიზმის მნიშვნელობა ბაზრის განვითარებისთვის.
დრო: 11 ივნისი, 14:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №3/5)
დასწრება თავისუფალია.

ილიაუნის სამეცნიერო კაფეში: პროფესორ დავით მიქელაძის საჯარო ლექცია - ციტრუსები და ფარისებრი ჯირკვლის ფუნქცია
2015-06-11 19:00
11 ივნისს, 19:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის სამეცნიერო კაფე გიწვევთ შეხვედრაზე ილიას სახელმწიფო უნივერსიტეტის პროფესორთან, დავით მიქელაძესთან.
ლექციის თემაა: ციტრუსები და ფარისებრი ჯირკვლის ფუნქცია
შეხვედრაზე საუბარი იქნება იმის შესახებ, თუ რა ზემოქმედებას ახდენენ ციტრუსებიდან გამოყოფილი ნაერთები ფარისებრი ჯირკვლის მოქმედებაზე. თიროიდული ჰორმონების მოქმედება მრავალმხრივია და მათი უკმარისობა მნიშვნელოვან დარღვევებს იწვევს. ციტრუსებიდან გამოყოფილი ნაერთები თიროიდული ჰორმონების რეგულაციის კორექციას განაპირობებენ.
დრო: 11 ივნისი,19:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. № 3/5)

ილიაუნის ლიტერატურულ კლუბში: გიორგი ლობჟანიძე თანამედროვე სპარსული პოეზიის შესახებ
2015-06-11 19:00
11 ივნისს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის ლიტერატურული კლუბი მორიგ შეხვედრაზე გიწვევთ. კლუბის სტუმარი, პოეტი, ირანისტი და მთარგმნელი გიორგი ლობჟანიძე თანამედროვე სპარსული პოეზიის მთავარი ასპექტების შესახებ ისაუბრებს.
შეხვედრის დრო: 11 ივნისი, 19:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

რეგიონალური კონფერენცია: „კონსტიტუციის შექმნის პროცესი - გამოწვევები"
2015-06-12 10:00
12 ივნისს, პარასკევს, 10:00 საათზე, ილიას სახელმწიფო უნივერსიტეტის სამართლის სკოლა და კონსტიტუციური კვლევების ცენტრი გამართავს რეგიონალურ კონფერენციას თემაზე – „კონსტიტუციის შექმნის პროცესი – გამოწვევები”, რომელიც მიეძღვნება საქართველოს კონსტიტუციის 20 წლის იუბილეს.
კონფერენციის თემაა საკონსტიტუციო შემოქმედების ისეთი საკითხები, როგორებიცაა კონსტიტუციის გადასინჯვა და ლეგიტიმაცია.
კონფერენციაში, მოხსენებებით წარსდგებიან ილიას სახელმწიფო უნივერსიტეტის, თავისუფალი უნივერსიტეტის, სტამბოლის უნივერსიტეტის, კადირ ჰას უნივერსიტეტის, ბათუმის შოთა რუსთაველის სახელმწიფო უნივერსიტეტისპროფესორები.
კონფერენციაზე განხილული იქნება თურქეთისა და საქართველოს კონსტიტუციური გამოცდილება და დღეს არსებული საკონსტიტუციო პრობლემატიკა, გაანალიზდება წარსულის გაკვეთილები და ფოკუსირება მოხდება სამომავლო პერსპექტივებზე.
კონფერენციის სამუშაო ენებია ქართული და ინგლისური.
დრო: 12 ივნისი, 10:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
დასწრება თავისუფალია.

პროფესორ ნინო დობორჯგინიძის საჯარო ლექცია - "ქართული ენა და XXI საუკუნის გამოწვევები“
2015-06-12 16:00
12 ივნისს, პარასკევს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის მეცნიერებათა და ხელოვნების ფაკულტეტის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში, პროფესორი ნინო დობორჯგინიძე წაიკითხავს საჯარო ლექციას თემაზე: “ქართული ენა და XXI საუკუნის გამოწვევები“.
დრო: 12 ივნისი, 16:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
დასწრება თავისუფალია.

პროფ. დრ. ვაიგელის საჯარო ლექცია
2015-06-12 18:00
12 ივნისს, 18:00 საათზე, ილიას სახელმწიფო უნივერსიტეტის G 106 აუდიტორიაში პროფ. დრ. ზიგრიდ ვაიგელი წაიკითხავს საჯარო ლექციას, სათაურით – „ჰანა არენდტი – აზრები და ნაწერები განსხვავებულ პოლიტიკურ და ენობრივ კულტურათა უფსკრულის თავზე“.
ლექცია ჩატარდება ინგლისურ ენაზე, სინქრონული ქართული თარგმანით.
ზიგრიდ ვაიგელის ლექცია ეძღვნება ილიაუნის სოციალური და კულტურის კვლევების ინსტიტუტის დაარსებას და სოცკულტსა და ბერლინის ლიტერატურისა და კულტურის კვლევის ცენტრს (ZfL) შორის თანამშრომლობის შეთანხმების გაფორმებას.
ილიას სახელმწიფო უნივერსიტეტსა და ბერლინის კულტურისა და ლიტერატურის კვლევის ცენტრს (ZfL) შორის ხელი მოეწერება თანამშრომლობის შეთანხმებას. ამ თანამშრომლობის გაღვივებაში შეტანილი წვლილის აღსანიშნავად, ZfL-ის დირექტორს, პროფ. დრ. ზიგრიდ ვაიგელს მიენიჭება ილიას სახელმწიფო უნივერსიტეტის საპატიო დოქტორის წოდება.
დრო: 12 ივნისი, 18:00 საათი
ადგილმდებარეობა : G 106 აუდიტორია
დასწრება თავისუფალია

ასოცირებული პროფესორის, თამარ გურჩიანის, საჯარო ლექცია: ძალადობისკენ მოწოდება და გამოხატვის თავისუფლება
2015-06-12 19:00
12 ივნისს 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ტოლერანტობის სკოლის ფარგლებში, ილიაუნის სამართლის სკოლის ასოცირებული პროფესორი, იურისტი თამარ გურჩიანი წაიკითხავს საჯარო ლექციას თემაზე – ძალადობისკენ მოწოდება და გამოხატვის თავისუფლება.
საჯარო ლექციების ციკლი ტოლერანტობის სკოლის ფარგლებში ახალი პროექტია, რომელსაც ტოლერანტობისა და მრავალფეროვნების ინსტიტუტი (TDI), ილიას სახელმწიფო უნივერსიტეტთან ერთად, 2015 წლის თებერვლიდან ახორციელებს ყოველ პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“.
ტოლერანტობის სკოლის სალექციო კურსი მოიცავს 12 საჯარო ლექციას და ხორციელდება ჰოლანდიის საელჩოს მხარდაჭერით, პროექტის – „ტოლერანტობის, რელიგიის თავისუფლებისა და ადამიანის უფლებების დაცვის ხელშეწყობა საქართველოში“ – ფარგლებში.
ტოლერანტობის სკოლის მიზანია, ხელი შეუწყოს ახალგაზრდებში ტოლერანტობის, რელიგიის თავისუფლებისა და სეკულარული პრინციპების შესახებ ცოდნის გაღრმავებასა და აღნიშნულ საკითხებზე დისკუსიას.
ლექციებს აღნიშნულ თემებზე წაიკითხავენ მოწვეული ლექტორები და მკვლევრები როგორც ილიას სახელმწიფო უნივერსიტეტიდან, ასევე სხვა უნივერსიტეტებიდან და კვლევითი ორგანიზაციებიდან. ლექციების შემდეგ გათვალისწინებულია დისკუსია.
ლექციის დრო: 12 ივნისი, 19:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

სტუდენტური კონფერენცია მსოფლიო თეატრის მიმართულებაში
2015-06-13 13:00
13 ივნისს, 13:00-დან 17:00 საათამდე, ილიას სახელმწიფო უნივერსიტეტის C 315 აუდიტორიაში, ილიაუნის ხელოვნების სამეცნიერო-კვლევითი ინსტიტუტი სამაგისტრო პროგრამის – სახელოვნებო თეორიის და პრაქტიკის კვლევების და კულტურის მენეჯმენტი – ფარგლებში, ატარებს ერთდღიან სტუდენტურ კონფერენციას. კონფერენციაზე წარმოდგენილი იქნება მსოფლიო თეატრის მიმართულებაში სამაგისტრო საფეხურის სტუდენტების მიერ შესრულებული პრეზენტაციები (პრეზენტაციების ხელმძღვანელი პროფესორი ლევან ხეთაგური).
კონფერენციის პროგრამა
12:00 საათი: დოლიძე ნინო – ავგუსტ სტრინდბერგი
13:30 საათი: ძიძიგური სოფიო – ალბერ კამიუ
14:00 საათი: ჩიხლაძე თამარ – ინგმარ ბერგმანი
14:30 საათი: ქინქლაძე ვახტანგ – მიხეილ თუმანიშვილი
15:00 საათი: ბაგაური ირინა – ჯორჯო სტრელერი
15:30 საათი: კვერნაძე ზურაბ – რობერტ სტურუა
დრო: 13 ივნისი, 13:00-17:00 საათი
ადგილმდებარეობა: ილიას სახელმწიფო უნივერსიტეტის C 315 აუდიტორია (ჭავჭავაძის გამზ. №32)
დასწრება თავისუფალია.

14 ივნისი - თანაბარი უფლებების დაცვის ეროვნული დღე
2015-06-14 11:00
14 ივნისს, თანაბარი უფლებების დაცვის ეროვნულ დღეს, ილიას სახელმწიფო უნივერსიტეტის ორგანიზებით, ტემპუსის მიერ დაფინანსებული პროექტის – საზოგადოების ღიაობა ინდივიდუალური საჭიროებების მქონე პირთათვის (ASPIRE) – ფარგლებში, მრავალი საინტერესო ღონისძიება ჩატარდება.
ღონისძიების გზავნილის – „შექმენი გარემო, აღიქვი შესაძლებლობა და განაპირობე განათლება“ – ირგვლივ წელსაც გაერთიანდებიან შემდეგი უმაღლესი სასწავლებლები: ილიას სახელმწიფო უნივერსიტეტი, საზოგადოებრივ საქმეთა ინსტიტუტი, ბათუმის შოთა რუსთაველის სახელმწიფო უნივერსიტეტი, სამცხე-ჯავახეთის სახელმწიფო უნივერსიტეტი და თელავის იაკობ გოგებაშვილის სახელობის სახელმწიფო უნივერსიტეტი.
სრული პროგრამა იხილეთ აქ
საკონტაქტო ინფორმაცია:
პროექტის კოორდინატორი: ხათუნა დოლიძე
ტელ.: 599 11 83 38
მისამართი: ი. ჭავჭავაძის გამზ. №32

სემინარი შუა საუკუნეების კვლევების პროგრამის ფარგლებში
2015-06-15 18:00
15 ივნისს, ორშაბათს, 18:00 საათზე, ილიას სახელმწიფო უნივერსიტეტის F 303 ოთახში, შუა საუკუნეების კვლევების პროგრამის ფარგლებში, გაიმართება სემინარი თემაზე – გვიანანტიკური და ადრექრისტიანული ხანის ქართული ეპიგრაფიკული ძეგლები.
მომხსენებლები: მარიამ (მაია) ნინიძე, ლადო ჭელიძე
თემა: არმაზული ლიგატურები
მომხსენებელი: მარიამ (მაია) ნინიძე
თემა: ნეკრესისა და რუსთავის წარწერები
სემინარის დრო: 15 ივნისი, 18:00 საათი
ადგილმდებარეობა: ილიას სახელმწიფო უნივერსიტეტის F 303 ოთახი (ჩოლოყაშვილის გამზ. №3/5)

ფსიქოანალიტიკოსისა და ფსიქოთერაპევტის, ხათუნა ივანიშვილის, საჯარო ლექცია - ოიდიპოსის კომპლექსი დღეს
2015-06-17 17:00
17 ივნისს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, შეხვედრების სერიის – „ფსიქოანალიზი საუნივერსიტეტო სივრცეში“ – ფარგლებში, ილიაუნის სოციალური და კულტურის კვლევების ინსტიტუტი გიწვევთ ფსიქოანალიტიკოსისა და ფსიქოთერაპევტის, საქართველოს ფსიქოანალიტიკური ფსიქოთერაპიის საზოგადოების თავმჯდომარის, საერთაშორისო ფსიქოანალიტიკური ასოციაციის კანდიდატის, ხათუნა ივანიშვილის, საჯარო ლექციაზე – „ოიდიპოსის კომპლექსი დღეს“.
ოიდიპოსის კომპლექსი ფსიქოანალიზში აღიარებულია პიროვნების სტრუქტურის მაორგანიზებელ ცენტრალურ ელემენტად. ის მნიშვნელოვან როლს ასრულებს პიროვნების განვითარების პროცესში დაბადებიდან მომწიფებამდე. გამოდის რა ერთი ინდივიდის გამოცდილების ფარგლებიდან, ოიდიპოსის კომპლექსი მნიშვნელოვან როლს ასრულებს კულტურის, მორალის, სუბლიმაციის, სოციალური ინსტიტუტების განვითარებაში.
თანამედროვე ტენდენციის თანახმად, ოიდიპოსის კომპლექსი თავისთავად აღარ მიიჩნევა ნევროზების პირველწყაროდ; დღეს ის განიხილება როგორც ფსიქიკური სტრუქტურა, რომელიც მოითხოვს განმარტებებს უფრო ადრეული კონფლიქტის ტერმინებში. შესაძლოა კი ამ სიტუაციაში გავაგრძელოთ საუბარი იოდიპოსის ფაზაზე, როგორც ნევროზების გამომწვევ ბირთვზე?
დრო: 17 ივნისი, 19:00 საათი
ადგილმდებარეობა: წიგნის სახლი “ლიგამუსი”
დასწრება თავისუფალია.

პროფესორ მარიამ ლეკვეიშვილის ვორკშოპი - ”ფილოგენეზის კვლევის თანამედროვე მეთოდები”
2015-06-18 13:00
18 და 19 ივნისს, ილიას სახელმწიფო უნივერსიტეტის A 101 აუდიტორიაში მერილენდის უნივერსიტეტის პროფესორი, ბიოლოგიის მეცნიერებათა დოქტორი მარიამ ლეკვეიშვილი ჩაატარებს ვორკშოპს თემაზე: ”ფილოგენეზის კვლევის თანამედროვე მეთოდები”. ვორკშოპი ჩატარდება ილიაუნის ზოოლოგიის ინსტიტუტის მიმდინარე პროექტის – ” საქართველოს ბუნებრივი და აგროსისტემების ცხოველთა მრავალფეროვნება, მონიტორინგი, ბიოკონტროლი” – ფარგლებში.
ვორკშოპში მონაწილეობის მისაღებად, გთხოვთ, შეავსოთ მარტივი სარეგისტრაციო ფორმა და გამოაგზავნოთ შემდეგ ელექტრონულ მისამართზე isenvenho@gmail.com.
რეგისტრაციის ბოლო ვადაა 3 ივნისი.
საკონტაქტო ინფორმაცია:
მარიამ ლეკვეიშვილი
ელფოსტა: isenvenho@gmail.com
დრო: 18 ივნისი, 13:00-17:00 საათი 19 ივნისი, 10:00-17:00 საათი, შესვენება – 13:00-14:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)

ჟესტური ენის ბანკი - ყრუთა კავშირისა და განათლების სამინისტროს ერთობლივი ინიციატივის პრეზენტაცია
2015-06-18 15:00
18 ივნისს, 15:00 საათზე, ილიას სახელმწიფო უნივერსიტეტის E 407 აუდიტორიაში, საქართველოს განათლებისა და მეცნიერების სამინისტროს ორგანიზებით, გაიმართება შეხვედრა ყრუთა კავშირისა და განათლებისა და მეცნიერების სამინისტროს ერთობლივი ინიციატივის – ჟესტური ენის ბანკი (http://ge.signwiki.org) – პოპულარიზებისა და მისი დაინტერესებული მხარეებისთვის გაცნობის მიზნით.
შეხვედრას დაესწრებიან განათლებისა და მეცნიერების სამინისტროს, შრომის, სოციალური დაცვისა და ჯანმრთელობის სამინისტროს, ყრუთა კავშირის წარმომადგენლები, ასევე -შეზღუდული შესაძლებლობის მქონე პირებზე მომუშავე არასამთავრობო ორგანიზაციები, შშმ პირები და მათი მშობლები.
დრო: 18 ივნისი, 15:00 საათი
ადგილმდებარეობა: ილიას სახელმწიფო უნივერსიტეტის E 407 აუდიტორია (გ. წერეთლის ქ. №1)

არისკის საერთაშორისო სიმპოზიუმი: „განათლება სამხრეთ კავკასიაში: მოდერნიზაცია, ინოვაცია და სამომავლო ტენდენციები“
2015-06-19 09:00
19 ივნისს, 9:00 საათზე, ილიას სახელმწიფო უნივერსიტეტის G106 აუდიტორიაში სამხრეთ კავკასიის კვლევის ამერიკული ინსტიტუტი (არისკი) გიწვევთ საერთაშორისო სიმპოზიუმზე: „განათლება სამხრეთ კავკასიაში: მოდერნიზაცია, ინოვაცია და სამომავლო ტენდენციები“
სიმპოზიუმი ინტერდისციპლინურია და მიზნად ისახავს სამხრეთ კავკასიის ქვეყნებში განათლების რეფორმების, წარსული და მიმდინარე გამოწვევებისა და ახალი მიმართულებების კვლევას.
სიმპოზიუმის მიზანია, განსაზღვროს განათლების წინაშე მდგარი კულტურულად სპეციფიური გამოწვევები სომხეთში, საქართველოსა და აზერბაიჯანში და შექმნას სადისკუსიო ფორუმი მკვლევრების, პრაქტიკოსებისა და პოლიტიკის შემმუშავებლებისთვის. ფორუმის მიზანია, ხელი შეუწყოს დიალოგსა და აზრის გაცვლას საზღვრისპირა თანამშრომლობის ფარგლებში. ძირითადი აქცენტი გაკეთდება უმაღლეს განათლებაზე.
სიმპოზიუმი ტარდება აშშ-ის განათლების დეპარტამენტის გრანტის საშუალებით და ილიას სახელმწიფო უნივერსიტეტისა და ფონდი „ღია საზოგადოება საქართველოს“ თანადაფინანსებით. დასწრება თავისუფალია ყველა დაინტერესებული პირისთვის.
დასწრების მსურველებმა უნდა გაიარონ წინასწარი ონლაინ-რეგისტრაცია არისკის ვებგვერდზე.
დამატებითი ინფორმაცია და სიმპოზიუმის პროგრამა იხილეთ აქ.
დრო: 19 ივნისი, 9:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია (გ. წერეთლის ქ. №1)
სამუშაო ენა: ინგლისური

დოქტორ ჯეფრი კლაინბერგის საჯარო ლექცია: „როგორ ახდენს ჯგუფური ფსიქოთერაპია ემოციური იარების განკურნებას კლინიკაში, თემსა და მთელ მსოფლიოში“
2015-06-19 11:00
19 ივნისს, 11:00 საათზე, ილიას სახელმწიფო უნივერსიტეტის E117 აუდიტორიაში (ფსიქიკური ჯანმრთელობის რესურსცენტრში), საქართველოს ჯგუფური ფსიქოთერაპიის ასოციაციისა და ილიას სახელმწიფო უნივერსიტეტის ფსიქიკური ჯანმრთელობის რესურსცენტრის მოწვევით, მეცნიერებათა დოქტორი, ამერიკის ჯგუფური ფსიქოთერაპიის ასოციაციის ვიცეპრეზიდენტი და ჯგუფური ფსიქოთერაპიის სახელმძღვანელოს თანარედაქტორი, ჯეფრი კლაინბერგი, წაიკითხავს საჯარო ლექციას თემაზე: „როგორ ახდენს ჯგუფური ფსიქოთერაპია ემოციური იარების განკურნებას კლინიკაში, თემსა და მთელ მსოფლიოში“.
ლექცია ტარდება ჯგუფური ფსიქოთერაპიისა და ჯგუფური პროცესის საერთაშორისო ასოციაციის ფინანსური ხელშეწყობით და ეძღვნება ჯგუფური ფსიქოთერაპიის როლს ფსიქიკური ჯანმრთელობის სფეროში.
მომხსენებელი წარადგენს ჯგუფური ინტერვენციის (ჩარევის) უნიკალურ წვლილს ფსიქიკური აშლილობების, თემის ფსიქიკური ჯანმრთელობისა და ტრავმის დაძლევის სფეროებში. ასევე, განიხილავს სხვადასხვა გარემოსა და კულტურაში აღმოცენებულ შემთხვევებს და ისაუბრებს სტიგმისა და სხვა ანტიჯგუფური ძალების შესახებ.
ლექციის შემდეგ გათვალისწინებულია დისკუსია, სადაც დამსწრე აუდიტორიას ექნება შესაძლებლობა, გამოთქვას აზრი იმის შესახებ, თუ როგორ შეიძლება მოერგოს ჯგუფური თერაპიის მეთოდი საქართველოს რეალობას.
დრო: 19 ივნისი, 11:00 საათი
ადგილმდებარეობა: ილიას სახელმწიფო უნივერსიტეტის E117 აუდიტორია (ფსიქიკური ჯანმრთელობის რესურსცენტრი, ჩოლოყაშვილის გამზ. 3/5)
სამუშაო ენა: თანმიმდევრული თარგმანი ინგლისურიდან ქართულ ენაზე იქნება უზრუნველყოფილი.
დასწრება თავისუფალია.

საერთაშორისო ექსპერტის, ლარი ბლექის საჯარო ლექცია: მწვანე ეკონომიკა – რესურსების მდგრადი მართვა და ნარჩენების გადამუშავება
2015-06-22 14:00
22 ივნისს, ორშაბათს, 14:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” საქართველოში აშშ-ის საელჩოს მიერ მოწვეული საერთაშორისო ექსპერტი, Waste Management McDonough Innovation Collaborative-ს მთავარი მრჩეველი და ბიზნესდეველოპერი ლარი ბლექი (Larry Black) წაიკითხავს
საჯარო ლექციას თემაზე: მწვანე ეკონომიკა – რესურსების მდგრადი მართვა და ნარჩენების გადამუშავება.
ლექციაზე განხილული იქნება შემდეგი თემები: რა შესაძლებლობები არსებობს ნარჩენების გადამუშავების კუთხით; როგორ შეიძლება შევამციროთ პროდუქტების და მათი შესაფუთი მასალის მავნე ზემოქმედება გარემოზე; როგორ უნდა წავახალისოთ ნარჩენების გადამუშავება.
დრო: 22 ივნისი, 14:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი”
დასწრება თავისუფალია.

ილიაუნის ლიტერატურულ კლუბში - შეხვედრა მწერალ ნინო ხარატიშვილთან
2015-06-22 19:00
22 ივნისს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” გამომცემლობა „ინტელექტი“ და ილიაუნის ლიტერატურული კლუბი გიწვევთ შეხვედრაზე მწერალ ნინო ხარატიშვილთან.
გერმანულენოვანი ქართველი მწერალი, ნინო ხარატიშვილი, წარადგენს საკუთარ რომანს „ჟუჟა“, რომელიც გამომცემლობა „ინტელექტმა“ გერმანულიდან თარგმნა და გამოსცა 2014 წელს. მწერალი, მთარგმნელ ნინო ბურდულთან ერთად, ისაუბრებს პიესების კრებულზე და რომანზე „ჩემი ნაზი ტყუპისცალი“, რომელიც ქართულ ენაზე უახლოეს მომავალში გამოიცემა.
ნინო ხარატიშვილი დაიბადა 1983 წლის 8 ივნისს, თბილისში. დაამთავრა შოთა რუსთაველის თეატრისა და კინოს უნივერსიტეტის კინოდოკუმენტალისტიკის ფაკულტეტი. 2003 წელს ჩააბარა ჰამბურგის თეატრის აკადემიაში, დრამის რეჟისურის ფაკულტეტზე.
2008 წელს, ჰამბურგში მისი პიესა, სახელწოდებით ”Z”, ისეთი წარმატებული აღმოჩნდა, რომ მიწვეულ იქნა რამდენიმე ფესტივალზე. მას ასევე, მიღებული აქვს თეატრალური პრემიები: როლფ-მარეს პრიზი ”აგონიის” დადგმისათვის ჰამბურგის ლიხტჰოფის თეატრში და ჰაიდელბერგის თეატრალური ფესტივალის მთავარ პრიზი პიესისათვის ”ლივშტაინი”. ნინო ხარატიშვილმა სწორედ მაშინ მიიქცია გამომცემლობის ”ფერლაგ დერ აუტორენ” ყურადღება. მისი პიესები წარმატებით იდგმება ვენაში, მოსკოვში, ვისბადენში, ბერლინში, ჰამბურგში, თბილისში, ბრუხზალში, გიოტინგენში, საარბრიუკენში.
2010 წელს ნინო ხარატიშვილს გადაეცა გერმანული წიგნის პრემია სადებიუტო რომანისთვის ”ჟუჟა”. ის გახდა ადალბერტ ფონ შამისოს პრემიის ლაურეატიც, რომელსაც ბავარიის ხელოვნების აკადემია და რობერტ ბოშის ფონდი გადასცემს ლიტერატორებს.
2011 წელს რომანისთვის ”ჩემი ნაზი ტყუპისცალი” ნინო ხარატიშვილმა დამოუკიდებელ გერმანელ გამომცემელთა პრემია მიიღო.
2014 წელს გერმანულ ენაზე გამოსულმა მესამე რომანმა – ”მერვე სიცოცხლე (ბრილკასთვის)” – ავტორს დიდი პოპულარობა მოუტანა მთელ გერმანიასა და მის საზღვრებს გარეთ.
ნინო ხარატიშვილის წიგნები თარგმნილი და გამოცემულია ინგლისურ, იტალიურ, ფრანგულ, პოლონურ, ბერძნულ, ჰოლანდიურ, თურქულ, ბულგარულ და ქართულ ენებზე.
დრო: 22 ივნისი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

ირანული ენების კვლევის VI საერთაშორისო კონფერენცია
2015-06-23 10:30
23-26 ივნისს, 10:30 საათიდან, ილიას სახელმწიფო უნივერსიტეტის G106 აუდიტორიაში გ. წერეთლის აღმოსავლეთმცოდნეობის ინსტიტუტში ჩატარდება ირანული ენების კვლევის VI საერთაშორისო კონფერენცია. კონფერენციაზე წარმოდგენილი იქნება მოხსენებები ირანული ენების სხვადასხვა ასპექტის შესახებ – ირანული ლინგვისტიკის ფორმალური თეორიული პერსპექტივები, კომპიუტერული ლინგვისტიკა, ნეიროლინგვისტიკა, ტიპოლოგიური, დიაქრონული და ფუნქციონალური პერსპექტივები, სოციალური და ეთნოლინგვისტიკა, ქართულ-ირანული ენობრივი ურთიერთობები და ა.შ. კონფერენციაში ქართველ მეცნიერებთან ერთად, მონაწილეობას მიიღებენ გერმანელი, ფრანგი, ირანელი, შვედი, ფინელი, ამერიკელი, ინგლისელი და სხვა უცხოელი მეცნიერები.
კონფერენციის პროგრამა იხილეთ აქ.
დრო: 23-26 ივნისი, 10:30 საათიდან
ადგილმდებარეობა: ილიას სახელმწიფო უნივერსიტეტის G106 აუდიტორია (გ. წერეთლის ქ. №1)
დასწრება თავისუფალია.

კახაბერ გოშაძის საჯარო ლექცია: პირადი ცხოვრების ხელშეუხებლობა - მითი თუ რეალობა?
2015-06-23 14:00
23 ივნისს, სამშაბათს, 14:00 საათზე, ილიას სახელმწიფო უნივერსიტეტის კონსტიტუციური კვლევების ცენტრის ორგანიზებით, ილიას სახელმწიფო უნივერსიტეტის მოწვეული ლექტორი და პერსონალურ მონაცემთა დაცვის სპეციალისტი, კახაბერ გოშაძე, წაიკითხავს საჯარო ლექციას თემაზე – “პირადი ცხოვრების ხელშეუხებლობა – მითი თუ რეალობა?”
საჯარო ლექციის ფარგლებში განხილული იქნება პირადი ცხოვრებისა და პერსონალურ მონაცემთა დაცვასთან დაკავშირებული აქტუალური და საკვანძო საკითხები. ლექციის შემდეგ გათვალისწინებულია დისკუსია.
დრო: 23 ივნისი, 14:00 საათი
ადგილმდებარეობა: ილიას სახელმწიფო უნივერსიტეტის B 101 აუდიტორია (ჭავჭავაძის გამზ.: №32)
დასწრება თავისუფალია.

პაატა შეშელიძის საჯარო ლექცია: „ბასტია, მიზესი, ლეონი - სამი ნაბიჯი თავისუფლებისკენ“
2015-06-23 18:00
23 ივნისს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის – “Sapere Aude” – ფარგლებში, ახალი ეკონომიკის სკოლის პრეზიდენტი და თავისუფალი ეკონომიკის ინსტიტუტის თანადირექტორი, პაატა შეშელიძე, წაიკითხავს საჯარო ლექციას თემაზე: „ბასტია, მიზესი, ლეონი – სამი ნაბიჯი თავისუფლებისკენ“.
დრო: 23 ივნისი, 18:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

რატი ამაღლობელის “სიტყვის სახელოსნო”: ვაგნერი და პრე-რაფაელიტები გალაკტიონის ”არტისტულ ყვავილებში”
2015-06-24 19:00
24 ივნისს, ოთხშაბათს, 19:00 საათზე, ილიაუნის თეატრში, შეხვედრების ციკლის – პოეზია და რეციტაცია – ფარგლებში, რატი ამაღლობელი ისაუბრებს შემდეგ თემებზე: მე-19 და მე-20 საუკუნეების მიჯნა – ტექნიკური პროგრესი; ქრისტიანობისა და წარმართობის ხელახალი შეხვედრა ვაგნერთან და პრე-რაფაელიტებთან; მფრინავი ჰოლანდიელი და ტანჰოიზერი; პოეტების შეჯიბრი ვარტბურგის ციხე-კოშკში; ვენუსი და გრაალი; ვაგნერიანული და პრე-რაფაელიტური იმპულსები გალაკტიონის ”არტისტულ ყვავილებში”. მოწვეული სტუმარი, მსახიობი ნატო მურვანიძე დამსწრე აუდიტორიას წაუკითხავს ლექსებს გალაკტიონ ტაბიძის კრებულიდან ”არტისტული ყვავილები”.
დრო: 24 ივნისი, 19:00 საათი
ადგილმდებარეობა: ილიაუნის თეატრი (ჭავჭავაძის გამზ. №32)
დასწრება თავისუფალია.

კალიფორნიის უნივერსიტეტის პროფესორის, ჰარშა რამის, საჯარო ლექცია - „ქართული ლხინის ლიტერატურული საწყისები: ნაციონალური ტრადიციის კოსმოპოლიტური პოეტიკა“
2015-06-24 19:00
24 ივნისს, ოთხშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის სოციალური და კულტურის კვლევების ინსტიტუტის ორგანიზებით, გაიმართება კალიფორნიის (ბერკლის) უნივერსიტეტის შედარებითი ლიტერატურათმცოდნეობის პროფესორის, ჰარშა რამის საჯარო ლექცია – „ქართული ლხინის ლიტერატურული საწყისები: ნაციონალური ტრადიციის კოსმოპოლიტური პოეტიკა“. ლექცია გაიმართება ინგლისურ ენაზე, თანმიმდევრული ქართული თარგმანით.
ჰარშა რამი – ბერკლის (კალიფორნიის) უნივერსიტეტის შედარებითი ლიტერატურათმცოდნეობისა და სლავური ენებისა და ლიტერატურების ფაკულტეტის პროფესორი. ჰარშა რამის აკადემიური საქმიანობა და ინტერესი მრავალ დისციპლინაზე, რამდენიმე საუკუნესა და თითქმის სამყაროს ნახევარზე ვრცელდება, მათ შორის რუსულ, ქართულ ინდურ და იტალიურ ლიტერატურებზე, შედარებით მოდერნულობებსა და ნაციონალიზმის, იმპერიალიზმისა და კოსმოპოლიტიზმის თეორიებზე. მის ნაშრომებში რუსული და ევროპულ რომანტიზმი, სიმბოლიზმი და ავანგარდია განხილული. ამ დროისთვის მისი ბოლო ნაშრომია „იმპერიული ამაღლებული: იმპერიის რუსული პოეტიკა“ (2003). მისი მომავალი პროექტის სათაურია „გზაგასაყართა ქალაქი: ტიფლისური მოდერნიზმი და რუსულ-ქართული შეჯახება“.
„ქართული ლხინის ლიტერატურული საწყისები: ნაციონალური ტრადიციის კოსმოპოლიტური პოეტიკა“
ლხინის, სმისა და სადღეგრძელოს გაერთიანებით ქართულმა ნადიმობამ ნაციონალური შტრიხის სტატუსი შეიძინა. მაგრამ რამდენად უნიკალურია ქართული ლხინი? როგორც ჩანს, სადღეგრძელოს ქართული პრაქტიკა ღრმად ლიტერატურული მიმოცვლის ნაყოფია, რომელიც კავკასიის რეგიონის ფარგლებს სცდება და რომანტიკული პოეზიის რუსულ და ბრიტანულ ტრადიციებზე მიუთითებს. ამ გენეალოგიის გამოკვლევა აჩვენებს, თუ როგორ გამოიწრთო „ნაციონალური“ ზნე-ჩვეულება მეცხრამეტე საუკუნის ქართულ და რუსულ ელიტებს შორის წარმართული სოციალური ინტერაქციებისგან. ამგვარად, ჩემი მოხსენება კონტრიბუციაა ნაციონალურს, იმპერიულსა და კოსმოპოლიტურს შორის არსებული მიმართებების გარშემო მიმდინარე დებატებში და ცდილობს, აჩვენოს, თუ როგორ შეიძლება ლიტერატურის ისტორიამ და ფილოლოგიამ პროდუქტიული დიალოგი აწარმოოს პოსტსაბჭოთა ანთროპოლოგიასა და რუსული ისტორიოგრაფიის „იმპერიულ შემობრუნებასთან“.
დრო: 24 ივნისი, 19:00 საათი
ადგილმდებარეობა: წიგნის სახლი „ლიგამუსი“
დასწრება თავისუფალია.

შეხვედრა სტრასბურგის მოსამართლეებთან
2015-06-25 15:00
25 ივნისს, 15:00 საათზე, ილიას სახელმწიფო უნივერსიტეტის B202 აუდიტორიაში, ილიაუნის სამართლის სკოლას, საქართველოს საკონსტიტუციო სასამართლოს ეგიდით, ეწვევიან სტრასბურგის მოსამართლეები:

Mr. Josep Casadevall- Vice-President of European Court of Human Rights (Andorra) accompanied by his spouse Ms. Maria Cinta Palle Allis.
Ms. Ganna Yudkivska – Judge of European Court of Human Rights (Ukraine)
Ms. Nona Tsotsoria – Judge of European Court of Human Rights (Georgia)
Ms. Fatos Araci – Deputy Section Registrar )

სტრასბურგის მოსამართლეები გამართავენ შეხვედრას ილიას სახელმწიფო უნივერსიტეტისა და სხვა უნივერსიტეტების სტუდენტებთან. შეხვედრა წარიმართება კითხვა-პასუხის რეჟიმში.
შეხვედრის ენა: ფრანგული (თანმიმდევრული ქართული თარგმანით)
დრო: 25 ივნისი, 15:00 საათი
ადგილმდებარეობა: ილიას სახელმწიფო უნივერსიტეტის B202 აუდიტორია (ჭავჭავაძის გამზ. №32)

ტალინ ლინდსი: "მიღება სამაგისტრო პროგრამებზე ამერიკულ უნივერსიტეტებში"
2015-06-25 17:00
25 ივნისს, 17:00 საათზე, ილიას სახელმწიფო უნივერსიტეტის A101 აუდიტორიაში, სამხრეთ კავკასიის კვლევის ამერიკული ინსტიტუტის (არისკი) საქართველოს ფილიალი გიწვევთ საჯარო ლექციაზე – “მიღება სამაგისტრო პროგრამებზე ამერიკულ უნივერსიტეტებში”.
ლექციას წაიკითხავს ტალინ ლინდსი (სამხრეთ კავკასიის კვლევის ამერიკული ინსტიტუტი და პარდუს უნივერსიტეტი).
დრო: 25 ივნისი, 17:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია (ჭავჭავაძის გამზ. №32)
ლექციის ენა: ინგლისური
დასწრება თავისუფალია.
დამატებითი ინფორმაციისთვის იხილეთ www.arisc.org.
*****
არისკი ეწინააღმდეგება ადამიანთა დისკრიმინაციას რასის, ფერის, ეროვნების, რელიგიის, სქესის, ფიზიკური და ფსიქიკური შეზღუდულობის, ჯანმრთელობის მდგომარეობის, წინაპრების, ოჯახური მდგომარეობის, ასაკის, სექსუალური ორიენტაციის, ან ვეტერანის სტატუსის გამო.

ჯეფრი იუჯინიდისის ”თვითმკვლელი ქალწულები“ - წიგნის პრეზენტაცია
2015-06-25 19:00
25 ივნისს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის ლიტერატურული კლუბი და გამომცემლობა” დიოგენე“ გიწვევთ სერია ”ამერიკელების“ მორიგი წიგნის, ჯეფრი იუჯინიდისის რომანის – ”თვითმკვლელი ქალწულები“ – პრეზენტაციაზე. რომანს მთარგმნელი თამარ ლომიძე და პოეტი და მთარგმნელი გია ჯოხაძე წარადგენენ.
”თვითმკვლელი ქალწულები” ბერძნული წარმოშობის ამერიკელი მწერლის, ჯეფრი იუჯინიდისის (1960) პირველი რომანია, რომლის მიხედვითაც ცნობილმა ამერიკელმა რეჟისორმა, სოფია კოპოლამ სრულმეტრაჟიანი ფილმი გადაიღო. გასული საუკუნის 70-იან წლებში, მიჩიგანის შტატის ქალაქ გროს-პოინტში, ლისბონების ოჯახში მომხდარ ტრაგიკულ მოვლენებს ერთმნიშვნელოვანი ახსნა არ აქვს. ლისბონების გოგონების – ერთი შეხედვით, ჩვეულებრივი ამერიკელი მოზარდების – თითოეული ნაბიჯი თავზარდამცემად ლოგიკურიცაა და, ამავე დროს, ალოგიკურიც. სიცოცხლისა და სიყვარულის წყურვილი, სქესობრივი ლტოლვა, თავისუფლებისკენ სწრაფვა საბედისწეროდ სახეცვლილი წარმოგვიდგება ჯეფრი იუჯინიდისის ამ წიგნში.
დრო: 25 ივნისი, 19:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

გიორგი მელაძის საჯარო ლექცია: რელიგიის ორგანიზაცია
2015-06-26 19:00
26 ივნისს 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ტოლერანტობის სკოლის ფარგლებში, გიორგი მელაძე წაიკითხავს საჯარო ლექციას თემაზე – რელიგიის ორგანიზაცია.
საჯარო ლექციების ციკლი ტოლერანტობის სკოლის ფარგლებში ახალი პროექტია, რომელსაც ტოლერანტობისა და მრავალფეროვნების ინსტიტუტი (TDI), ილიას სახელმწიფო უნივერსიტეტთან ერთად, 2015 წლის თებერვლიდან ახორციელებს ყოველ პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“.
ტოლერანტობის სკოლის სალექციო კურსი მოიცავს 12 საჯარო ლექციას და ხორციელდება ჰოლანდიის საელჩოს მხარდაჭერით, პროექტის -„ტოლერანტობის, რელიგიის თავისუფლებისა და ადამიანის უფლებების დაცვის ხელშეწყობა საქართველოში“ – ფარგლებში.
ტოლერანტობის სკოლის მიზანია, ხელი შეუწყოს ახალგაზრდებში ტოლერანტობის, რელიგიის თავისუფლებისა და სეკულარული პრინციპების შესახებ ცოდნის გაღრმავებასა და აღნიშნულ საკითხებზე დისკუსიას.
ლექციებს აღნიშნულ თემებზე წაიკითხავენ მოწვეული ლექტორები და მკვლევრები როგორც ილიას სახელმწიფო უნივერსიტეტიდან, ასევე სხვა უნივერსიტეტებიდან და კვლევითი ორგანიზაციებიდან. ლექციების შემდეგ გათვალისწინებულია დისკუსია.
ლექციის დრო: 26 ივნისი, 19:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.
